פטריק סופו

פטריק סופו קנגנה (בצרפתית: Patrick Suffo Kengné; נולד ב-17 בינואר 1978) הוא כדורגלן עבר קמרוני ששיחק בעמדת החלוץ. סופו זכה עם נבחרת קמרון במדליית הזהב באולימפיאדת סידני ושיחק במונדיאל 2002.

ביוגרפיה 
סופו שיחק בצרפת, באנגליה, בספרד ובאיחוד האמירויות הערביות לפני שהצטרף לקבוצת אוד גרינלנד הנורווגית בסוף שנת 2005 ותרם לה רבות במאבקה נגד הירידה. בפברואר 2006 הגיע סופו לישראל ועבר לקבוצת מכבי פתח תקווה. לאחר עונה אחת עבר למ.ס. אשדוד ושוחרר בפגרת החורף. לאחר מכן שיחק גם בליגות הנמוכות בספרד ואנגליה.

סופו ידוע בבעיות המשמעת שלו. בעת ששיחק בנאנט הצרפתית, הורחק לשישה חודשים לאחר שתקף מילולית את שופט המשחק. מאוחר יותר, ב-18 במרץ 2002 עת שיחק בשפילד יונייטד, השתתף סופו בקטטה המונית במהלך משחקה של קבוצתו נגד וסט ברומיץ', המכונה "קרב בראמל ליין". במהלך המשחק הורחקו שלושה משחקני שפילד, כולל סופו שנגח בשחקן יריב. בעקבות האירוע הושאל לקבוצת נומנסיה מהליגה הספרדית השנייה.

תארים
 נבחרת קמרון:
 אולימפיאדת סידני (2000) - מקום ראשון
 גביע אפריקה לאומות 2002 - מקום ראשון
 נאנט:
 הגביע הצרפתי: 1999, 2000
 הסופרקאפ הצרפתי: 1999

קישורים חיצוניים

כדורגלנים קמרונים
חלוצי כדורגל קמרונים
כדורגלני נאנט
כדורגלני שפילד יונייטד
כדורגלני נומנסיה
כדורגלני אל-הילאל
כדורגלני קובנטרי סיטי
כדורגלני אוד גרינלנד
כדורגלני מכבי פתח תקווה
כדורגלני מועדון ספורט אשדוד
כדורגלני רקסהאם
כדורגלני נבחרת קמרון
כדורגלנים זרים בישראל
ספורטאים קמרונים בצרפת
ספורטאים קמרונים באנגליה
ספורטאים קמרונים בספרד
ספורטאים קמרונים בישראל
ספורטאים זרים בנורווגיה
ספורטאים זרים באיחוד האמירויות הערביות
ספורטאים זרים במלזיה
אלופים אולימפיים: כדורגלנים
כדורגלני גביע אפריקה לאומות 1998
כדורגלנים באולימפיאדת סידני (2000)
כדורגלני גביע אפריקה לאומות 2002
כדורגלני מונדיאל 2002
קמרונים שנולדו ב-1978